Vier vas ná LUR se lyfwag gekaap is | Maroela Media
Vier vas ná LUR se lyfwag gekaap is
Die polisie in Gauteng het vier verdagtes in hegtenis geneem wat verbind word met die voorval waartydens die lyfwag van 'n Gautengse LUR Saterdag in Johannesburg gekaap is.
Kapt. Mavela Masondo, woordvoerder van die polisie, sê die verdagtes is Maandagoggend vroeg in Eldoradopark in hegtenis geneem. Die vier mans was glo in besit van die gekaapte Mercedes Benz ML 500, 'n vuurwapen wat glo dié van die lyfwag is en 'n tweede onwettige vuurwapen.
"Die verdagtes sal aangekla word van kaping, ontvoering en die besit van 'n onwettige vuurwapen en ammunisie. Hulle sal binnekort in die Johannesburgse landdroshof verskyn," sê hy.
Maroela Media het vroeër berig Faith Mazibuko, LUR vir sport, kuns, kultuur en ontspanning, se lyfwag, glo 'n polisiesersant, is in die Johannesburgse sakesentrum gekaap terwyl hy in die ampsmotor op haar gewag het.
Daar word beweer drie gewapende mans het die lyfwag oorval, vuurwapens op hom gerig en die motor se sleutels geëis. Die kapers het daarna met die lyfwag weggery en hom in Bosmont in die weste van Johannesburg afgelaai. Die wag het nie enige beserings opgedoen nie.
Die voorval kom net twee weke nadat Solly Msimanga, burgemeester van Tshwane, in Midrand gekaap is.
Misdaadplan 'ontbloot polisie se gebreke'
goed so. hoe hoër die kriminele mik, sea te gouer sal misdadigers soos misdadigers behandel word.
SJOE!! Maar dit was vinnig … So hulle weet hoe en kan misdadigers opgespoor en gevang kry, hulle, die polisie gee hul self weg met die tiepe van werk, want dit laat my die gevoel kry dat hulle doelbewus sekere misdade ignoreer, soos bv. vermoedelik plaas aanvalle en moorde, of kan vermoedelik wees meestal die misdade gepleeg teen wit.